Rezumatul Studiului 1 - Conflictul cosmic

1. **Începutul conflictului în cer. Ezechiel 28:2, 12-19; Isaia 14:12-14.**
   * În faţa conflictului dintre bine şi rău, prima întrebare care intervine este: Dumnezeu, Creatorul tuturor lucrurilor, a creat şi răul?
   * Biblia ne vorbeşte de un heruvim, numit Lucifer, ca iniţiator al răului. Acest heruvim a fost creat perfect, fără urmă de rău.
   * Fiind o fiinţă desăvârşită, înzestrată cu liberul arbitru, a decis să cedeze orgoliului şi a dorit să fie ca Dumnezeu (Ezechiel 28:2).
2. **Începutul conflictului pe Pământ. Geneza 3:1-7.**
   * Eva ştia clar care era porunca divină. Intuia faptul că simplul fapt de a atinge fructul însemna neascultare de Dumnezeu.
   * Totuşi, a hotărât să îl creadă pe şarpe în locul Creatorului. Şi Adam i-a împărtăşit păcatul!
   * Începând din acel moment, umanitatea a fost implicată în conflict şi a optat pentru partea greşită.
3. **Război în cer şi pe Pământ. Apocalipsa 12.**
   * Război în cer (I). Satana se revoltă, atrage de partea sa o treime din îngeri şi sunt expulzaţi din cer (v. 4)
   * Biserica este hărţuită de Satana (v. 4)
   * Isus obţine victoria şi urcă la cer (v. 5)
   * Război în cer (II). Satana este aruncat pe pământ (v. 7-9)
   * Biserica este persecutată timp de 1.260 ani şi fuge în „deşert” (v.6,14)
   * Satana persecută rămăşiţa (v. 17)
4. **Conflictul în biserică. Apocalipsa 12:13-16.**
   * Perioada ce priveşte această profeţie se cuprinde între anii 538 şi 1798.
   * În acest timp, cei care doreau să studieze Biblia şi să îşi pună viaţa în conformitate cu învăţăturile ei erau persecutaţi groaznic.
   * Dar Dumnezeu nu şi-a abandonat credincioşii. Ei au fost încurajaţi de cuvintele lui Isus: „Şi iată că Eu sunt cu voi în toate zilele, până la sfârşitul veacului.”(Matei 28:20).
   * Asemenea lor, şi noi suntem susţinuţi zi de zi cu această făgăduinţă, ştiind că în Isus suntem „mai mult decât biruitori” (Romani 8:31-39).
5. **Ultimele lupte. Apocalipsa 12:17.**
   * Din biserica universală, Dumnezeu a pus deoparte o rămăşiţă fidelă care păzeşte poruncile. Aceştia sunt principalul obiectiv al ultimului atac al Satanei.
   * La ce porunci se referă acest verset?
   * Isus le-a rezumat la a iubi pe Dumnezeu şi pe aproapele (Matei 22:37-39), ceea ce implică păzirea tuturor poruncilor Legii: „Să iubeşti dar pe Domnul Dumnezeul tău şi să păzeşti totdeauna … poruncile Lui.” (Deuteronom 11:1 NVI).
   * Biserica Adventistă intervine ca mişcare profetică în timpul sfârşitului (Apocalipsa 10). Chiar numele conţine caracteristicile bisericii rămăşiţei:
   * ***Biserica Creştină***. Acceptăm sacrificiul lui Isus Hristos ca singur mijloc de mântuire.
   * ***Adventistă***. Aşteptăm nerăbdători a Doua Sa Venire.
   * ***De Ziua a Şaptea***. Păzim toate poruncile, chiar şi pe cea de-a patra, ce priveşte păstrarea Sabatului.
   * „Căci dragostea de Dumnezeu stă în păzirea poruncilor Lui. Şi poruncile Lui nu sunt grele” (1 Ioan 5:3 NVI)